钦定古今图书集成/明伦汇编/氏族典/第411卷 > 《廖用贤尚友录》 > 杜纂
## 钦定古今图书集成/明伦汇编/氏族典/第411卷 > 《廖用贤尚友录》 > 杜纂

按《魏书杜纂传》，“纂字荣孙，常山九门人也。少以清苦
自立，郡举孝廉，补豫州司士，稍除积弩将军。从征新
野，除骑都尉，又从驾寿春。及南阳平，以功赐爵井陉
男，除南秦州武都太守。正始中，迁汉阳太守。并以清
白为名。肃宗初，拜清河内史。性俭约，尤爱贫老，至对
之涕泣。还，以本将军除东益州刺史，无御边威略，群”
羌反叛，以失民和，征还。迁太府少卿，除平阳太守。孝
昌中，为葛荣围逼，以郡降荣，荣以纂为常山太守。至
郡，未几荣灭，卒于家。